Pagramančio šnekučiai (miuziklas)

„Pagramančio šnekučiai“ – dviejų dalių Algimanto Bražinsko ir Antano Drilingos miuziklas, parašytas 1975 m. pagal Petro Cvirkos romaną „Meisteris ir sūnūs“.Kauno valstybinis muzikinis teatras (red. R Pateriabienė), Kaunas, Šviesa, 1980 m.

 Atsiradimo istorija 
Miuziklas gimė teatro iniciatyva. Rašytojas Antanas Drilinga gavo pasiūlymą sukurti libretą spektakliui ir atkreipė dėmesį į Petro Cvirkos apsakymą „Meisteris ir sūnūs“. Algimantas Bražinskas buvo pakviestas kurti muziką, kurią parašė tą pačią 1975-ų m. vasarą. Kauno valstybinio muzikinio teatro vyr. dirigentas Stasys Domarkas parengė kūrinio instrumentuotę.

 Siužetas 
Tai istorija apie talentingą meisterį Deveiką, jo sūnus Joną, Andrių ir Simą, bičiulį Krizą, apie jų išsvajotą kūrinį- skrajojančią paukštę. Pagrindinė spektaklio mintis yra ta, kad kokie sunkūs bebūtų likimo išbandymai, nemarus lieka liaudies optimizmas, darbštumas ir talentas.Daina Klimauskaitė, „Pagramančio Šnekučių šimtasis spektaklis, Kauno tiesa, 1981 m. (KVMT archyvas, Segtuvas „Pagramančio šnekučiai“, S.02)“

 Pagrindiniai veikėjai 
Meisteris Deveika, Deveikienė, jų sūnūs – Jonas, Andrius ir Simas, siuvėjas Krizas, Marcelė, Anundis, Anundiernė, Šeškutis, Kakalas, Slunkius, Pagramančio mergos ir bernai, Žandarai.

 Pastatymas Kauno valstybiniame muzikiniame teatre 
Pirmoji spektaklio premjera įvyko 1976 m. Kauno valstybiniame muzikiniame teatre.K Rutkutė, „Kviečia „“Pagramančio šnekučiai“, Kauno tiesa, 1976 m., KVMT archyvas, Segtuvas „Pagramančio šnekučiai“ (S.01)B Liutkutė, „Pagramančio šnekučiai“, Vakarinės naujienos, 1976, NrX, 4 psl., KVMT archyvas, Segtuvas „Pagramančio šnekučiai“ (S.03)A Tamulaitis, „Susitikimas su pagramančio šnekučiais“, Kauno tiesa, 1976 m.,KVMT archyvas, Segtuvas „Pagramančio šnekučiai“ (S.04)„Pagramančio šnekučiai“, Literatūra ir menas, 1976-03-27 (N 13; 1530), 8 p., KVMT archyvas, Segtuvas „Pagramančio šnekučiai“ (S.05)„Pakvietė „Pagramančio šnekučiai““, Komjaunimo tiesa, 1976 04 14/N 74, KVMT archyvas, Segtuvas „Pagramančio šnekučiai“ (S.06)

Pastatyminė grupė:„Pagramančio šnekučiai“, Programa, „Giedros spaustuvė“, KVMT archyvas, Segtuvas „Pagramančio šnekučiai“ Režisierius – Rimantas Vaitkevičius, dirigentas ir instrumentuotės autoriusJurgita Kubilienė, „Algimantas Bražinskas: „Kai žmogus žino, kaip kvepia „Chanel“, jo neįtikinsi, kad mėšlas kvepia“, Lietuvos rytas, 2017-10-27, www.lrytas.lt “  – Stasys Domarkas, dailininkė Viktorija Gatavynaitė, baletmeisteris Alfredas Kondratavičius, chormeisteris Ramūnas Tilvikas, režisieriaus asistentė Zuzana Masiulevičiūtė, koncertmeisteriai Ligija Richterytė-Janulevičienė, Vida Tiškuvienė, Ilona Žvaginytė, A. Baranauskas, orkestro koncertmeisteris A. Dirvanauskas.

Pagrindinių vaidmenų atlikėjai:
 Meisteris Deveika – Vytautas Blažys, Algis Mertynas
 Deveikienė – Stanislava Rapalienė, Genovaitė Gontytė
 Deveikų sūnus Jonas – Valentinas Čepkus, Mykolas Rekys
 Deveikų sūnus Andrius – Vincas Čižauskas, Algirdas Jacunskas
 Deveikų sūnus Simas – Vitoldas Christauskas, Jonas Janulevičius
 Siuvėjas Krizas – Aloyzas Domeika, Valentinas Čepkus
 Marcelė – Jūratė Bukauskaitė, Danutė Dirginčiūtė
 Anundienė – Bernarda Petravičiūtė, Stasė Repečkaitė
 Šeškutis – Bronius Bagdonavičius, Feliksas Einas
 Kakalas – Vytautas Račas, Stasys Pupkis
 Slunkius – Stasys Pupkis, Feliksas Einas

 Valstybinio dainų ir šokių ansamblio „Lietuva” pastatymas 
„Pagramančio šnekučiai“ pavadinimu „Žemės paukščiai“ 2012 m. buvo pastatyti dainų ir šokių ansamblio „Lietuva”. Ansamblio kūrinio versija stilizuota – kitas ritmas, tempas, nors išlaikytos liaudiškos intonacijos.

2012 m. „Žemės paukščių“ pagrindinių vaidmenų atlikėjai buvo dainininkai: Liudas Mikalauskas, Deivydas Norvilas (Deivis), Ramūnas Urbietis. Choreografijos autorius – Alfredas Kondratavičius.

 Šaltiniai 

Kategorija:Spektakliai
Kategorija:Lietuvos miuziklai